Forstjóri endurvinnslufyrirtækisins Terra segir skelfilegt að vita að plast, sem fyrirtækið sendi til endurvinnslu í Svíþjóð árið 2016, liggi enn óhreyft í vöruskemmu í Svíþjóð. Hann segir að eftirlit með endurvinnslu sé mun betra í dag en þá.
Stundin birti í gær myndir af hundruðum tonna af íslenskum plastúrgangi, sem hefur legið óhreyfður frá árinu 2016 í vöruskemmu í Svíþjóð. Endurvinna átti plastið, og Úrvinnslusjóður hefur greitt íslenskum endurvinnslufyrirtækjum um hundrað milljónir króna fyrir endurvinnsluna. Terra er eitt þeirra fyrirtækja sem flutti plast til sænska fyrirtækisins Swerec, sem átti að endurvinna plastið. Valgeir Baldursson, forstjóri Terra segir að fyrirtækið hafi flutt um 300 tonn af plasti til endurvinnslu og orkuvinnslu til Swerec árið 2016.
Okkur finnst þetta alveg skelfilegt og ég held að það sé ekki hægt að segja annað en að þetta séu mikil vonbrigði. Við hættum öllum viðskiptum við Swerec árið 2020.
Síðan hefur Terra flutt allt plast til fyrirtækjanna Prezero í Þýskalandi, Peute Recycling í Hollandi og Pure North í Hveragerði.
Stundin birti þessar myndir í gær, hvernig varð þér við þegar þú sást þær?
Ég held að eins og öllum öðrum að það voru gríðarleg vonbrigði að sjá þessar myndir og að þetta hafi ekki farið í þá farvegi sem maður trúir og treystir að samstarfsaðilar noti.
Nú leggur stór hluti þjóðarinnar mikið á sig við að flokka heimilisruslið og reyna að koma plastinu í réttan farveg, eruð þið viss um að plastið fari í réttan farveg og fari þangað sem það á að enda núna?
Já, við trúm því og það hefur mikið breyst í þessum endurvinnsluhluta á undanförnum árum þar sem eftirlit er orðið miklu meira og líka meðvitundin orðin sífellt meiri.
bara aldrei mikilvægara en nú að halda áfram að flokka og koma þessu í rétta farvegi.
Forstjóri endurvinnslufyrirtækisins Terra segir skelfilegt að vita að plast, sem fyrirtækið sendi til endurvinnslu í Svíþjóð árið 2016, liggi enn óhreyft í vöruskemmu í Svíþjóð. Hann segir að eftirlit með endurvinnslu sé mun betra í dag en þá.